УГОВОР О ИЗРАДИ СТУДИЈЕ ПРИКЉУЧЕЊА (назив објекта)
закључен између
Акционарског друштва „Eлeктрoмрeжa Србије“ Београд, Кнеза Милоша 11, 11000 Београд, матични број: 20054182, ПИБ: 103921661 (у даљем тексту „Оператор преносног система“), које заступа генерални директор Јелена Матејић, дипл. економиста и
[пословно име], [адреса седишта], матични број: [●], ПИБ: [●] (у даљем тексту „Подносилац захтева“), кога заступа [функција и име и презиме]  
 (у даљем тексту Оператор преносног система и Подносилац захтева биће појединачно означени као Уговорна страна, а заједнички као Уговорне стране)
Уводне констатације
Уговорне стране сагласно констатују:
· Да је Подносилац захтева поднео Оператору преносног система захтев за закључење Уговора о изради студије прикључења објекта на преносни систем за [врста и карактеристике електроенергетског објекта] (у даљем тексту „Објекат“) дана __.__.____. године, који је заведен код Оператора преносног система под бројем [●],  (у даљем тексту „Захтев“);
· Да Захтев, уз допуну од __.__.____. године, заведену код Оператора преносног система под бројем [●] садржи све податке неопходне за израду студије прикључења Објекта (у даљем тексту „Студија“) у складу са Правилима за прикључење;
· Да је Подносилац захтева уз Захтев доставио:
· [●], као доказ о [постојању одговарајуће одлуке о изради планског документа за Објекат / о томе да је извршено опредељење намене простора за Објекат];
· [●], као доказ о испуњености услова којим се одлагање прикључења на преносни систем за електране које користе варијабилне изворе енергије не примењује на Објекат.
· Да је Подносилац захтева дана __.__.____. године уплатио укупно са ПДВ-ом износ од [●] динара на име депонованих средстава за трошкове израде Студије, обрачунатих у складу са чланом 6. Уредбе о условима испоруке и снабдевања електричном енергијом („Сл. гласник РС“, бр. 84/23, 58/25, 67/25 и 48/26 у даљем тексту „Уредба“);
· Да овај уговор представља уговор по приступу, односно уговор који се не може додатно усаглашавати између Уговорних страна, нити се могу мењати елементи и услови из овог уговора.
Имајући у виду да је сходно изнетом Захтев благовремен и потпун у смислу Уредбе и Процедуре за прикључење објеката на преносни систем и део дистрибутивног система којим управља оператор преносног система, Уговорне стране су се сагласиле како следи.

Оператор преносног система се обавезује да на основу података из Захтева и Програмског задатка, који је прилог овог уговора, изради Студију и достави је Подносиоцу захтева.
Подносилац захтева одговоран је за тачност података потребних за израду Студије који су садржани у Захтеву.  

Оператор преносног система ће по завршетку рада на системском делу Студије исти доставити електронским путем на имејл адресу из члана 7. овог Уговора Подносиоцу захтева ради упознавања са могућим начином прикључења Објекта, и позвати Подносиоца захтева да се изјасни о начину прикључења Објекта за који се одлучио, попуњавањем и потписивањем изјаве према моделу који је саставни део овог Уговора и који ће му бити достављен уз системски део Студије (у даљем тексту „Изјава о прикључењу“).
Подносилац захтева је дужан да достави Изјаву о прикључењу Оператору преносног система, непосредном предајом на писарници Оператора преносног система, у року од 10 дана за дефинисан индивидуални прикључак / 15 дана за дефинисан заједнички прикључак од дана достављања системског дела Студије на имејл адресу, при чему ће се даном достављања сматрати дан упућивања системског дела Студије електронским путем на имејл адресу.
Благовремено достављена Изјава о прикључењу постаје прилог и саставни део Студије прикључења и овог Уговора.

Подносилац захтева ће преузети Студију и потписати Записник о предаји Студије, у пословним просторијама Акционарског друштва „Електромрежа Србије“ Београд, 
Кнеза Милоша 11 првог радног дана након истека рока за израду Студије прикључења дефинисаног Уредбом, изузев ако претходно не дође до раскида уговора у складу са чланом 9. овог уговора.
У случају да се Студија прикључења не преузме првог радног дана након истека рока за израду Студије прикључења дефинисаног Уредбом, Студија прикључења ће бити послата путем поште и путем електронске поште на адресе из члана 7. овог Уговора и даном уручења ће се сматрати дан слања Студије прикључења електронском поштом, од када ће се и рачунати и рок за достављање банкарске гаранције прописане чланом 5. овог Уговора и чланом 7. Уредбе.

Укупна обавеза Подносиоца захтева према Оператору преносног система за израду Студије једнака је укупном уплаћеном износу средстава који је наведен у Уводним констатацијама у ставу 1. алинеја 4.
Оператор преносног система ће издати коначни рачун у року од 5 радних дана од дана обостраног потписивања Записника о предаји Студије.
У случају раскида уговора из члана 9. став 3. или 4. овог уговора, Оператор преносног система ће издати Подносиоцу захтева коначни рачун у року од 5 радних дана од дана раскида уговора. 

Подносилац захтева обавезује се да у року од 60 дана од уручења Студије достави Оператору преносног система непреносиву, неопозиву и безусловну банкарску гаранцију издату у корист Оператора преносног система од стране пословне банке која је регистрована и послује у складу са законима Републике Србије, без права на приговор, плативу на први позив у динарској противвредности по званичном средњем курсу Народне банке Србије на дан плаћања, са роком важења од 37 месеци и другим карактеристикама прописаним Уредбом (у даљем тексту „Банкарска гаранција“), или доказ да није у обавези да достави банкарску гаранцију за објекте оператора дистрибутивног система који се прикључују на преносни систем и објекте чија се изградња финансира из буџета Републике Србије, односно зајма за који гаранцију издаје Република Србија, у складу са чланом 7. став 5. Уредбе. 
Након достављања банкарске гаранције, подносилац захтева је дужан да поднесе Захтев за закључење Уговора о прикључењу и да у року од 60 дана од дана достављања банкарске гаранције закључи Уговор о прикључењу у циљу наставка поступка прикључења, у складу са чланом 9. став 2. Уредбе и Процедуром за прикључење објеката на преносни систем и део дистрибутивног система.
Оператор преносног система има право да наплати 10% Банкарске гаранције у случају да Подносилац захтева не закључи уговор о прикључењу Објекта са Оператором преносног система у року од 60 дана од дана достављања Банкарске гаранције Оператору преносног система.
Одредба става 2. овог члана не искључује право Оператора преносног система да наплати Банкарску гаранцију у другим случајевима предвиђеним Уредбом, односно уговором о прикључењу Објекта.

Подносилац захтева изјављује да је упознат и сагласан са тим да Студија израђена по овом уговору престаје да важи:
1) ако у року од 60 дана од дана уручења Студије Подносилац захтева не достави Оператору преносног система Банкарску гаранцију или доказ да није у обавези да достави банкарску гаранцију ;
2) уколико Подносилац захтева не закључи уговор о прикључењу Објеката са Оператором преносног система у року од 60 дана од дана достављања Банкарске гаранције Оператору преносног система или доказа да није у обавези да достави банкарску гаранцију;
3) уколико Подносилац захтева не исходује одобрење за прикључење Објекта у року од три године од дана закључења уговора о прикључењу из тачке 2) овог става; и
4) истеком рока важења одобрења за прикључење Објекта.

Уговорне стране ће вршити достављање документације предвиђене овим уговором на следеће адресе:
1) За Оператора преносног система:
Акционарско друштво „Eлeктрoмрeжa Србије“ Београд
Кнеза Милоша 11, 11000 Београд
studijaprikljucenja@ems.rs
2) За Подносиоца захтева:
[пословно име]
[адреса седишта/адреса за пријем поште]
[емаил адреса]

Уговорне стране ће настојати да евентуалне спорове који настану у вези овог уговора решавају споразумно, у духу добрих пословних обичаја. 
Уколико се спор на може решити споразумно, за његово решавање биће надлежан  Привредни суд у Београду.
Члан 9.
Подносилац захтева има право да одустане од израде Студије и да раскине овај уговор достављањем изјаве о раскиду Оператору преносног система, при чему раскид уговора наступа даном пријема изјаве о раскиду од стране Оператора преносног система. 
У случају да Подносилац захтева раскине овај уговор пре почетка интервала за израду Студије који следи, уплаћена депонована средства за трошкове израде Студије прикључења вратиће се Подносиоцу захтева у року од 15 дана од раскида уговора.
У случају да Подносилац захтева раскине овај уговор у току трајања интервала за израду Студије, Оператор преносног система задржава сва средства за трошкове израде Студије.
У случају да Подносилац захтева не достави потписану Изјаву о прикључењу са опредељеним начином прикључења у року одређеном у ставу 2. члана 2. или се у истом року изјасни да не прихвата ниједан понуђени начин прикључења, овај уговор сматраће се раскинутим даном истека наведеног рока без потребе да Уговорне стране предузимају било какве додатне радње у том погледу, док Оператор преносног система задржава сва средства за трошкове израде Студије. 
Члан 10.
Уговорне стране су сагласне да технички, технолошки, финансијски и комерцијални подаци садржани у овом уговору као и документација достављена, односно исходована ради реализације овог уговора представљају пословну тајну.
Уговорне стране се обавезују да чувају пословну тајну из става 1. овог члана за време трајања и након престанка уговорних обавеза, у складу са одредбама овог уговора и прописима Републике Србије.
Измене и допуне овог уговора врше се искључиво у писаној форми, закључењем анекса.
Све што није дефинисано овим уговором, примењиваће се одредбе Закона о облигационим односима и прописа из области енергетике.
Овај уговор ступа на снагу када га потпишу законски заступници обе Уговорне стране.
Овај уговор је састављан у 4 (четири) истоветна примерка, од чега су 2 (два) примерка за Оператора преносног система и 2 (два) примерка за Подносиоца захтева.
Прилози:
· Програмски задатак
· Модел изјаве о прикључењу;
	Акционарско друштво
Eлeктрoмрeжa Србије Београд
	[●]

	

_________________________________
	

_________________________________

	Јелена Матејић, дипл. економиста
Генерални директор
	[●]


ПРИЛOГ 1: Програмски Задатак за израду системског дела Студиje прикључeњa Објекта на преносни систем 

Програмски задатак
за израду системског дела Студије прикључења
Објекта на преносни систем

1 Циљ системских анализа
Предмет системских анализа су системски аспекти прикључења објекта [●] (у даљем тексту Објекат). Системске анализе је неопходно урадити у складу са Правилима за прикључење објеката на преносни систем а у циљу давања предлога на који начин и под којим условима је могуће прикључити Објекат на преносни систем, односно на део дистрибутивног система којим управља оператор преносног система.
Потребно је испитати утицај Објекта на преносни систем и на део дистрибутивног система којим управља оператор преносног система за различите режиме рада преносног система и дела дистрибутивног система којим управља оператор преносног система на мрежним моделима који су дефинисани у Правилима за прикључење објеката на преносни систем. Потребно је испитати параметре примарне опреме са становишта нивоа вредности струја кратког споја у ЕЕС Србије.
Студија дефинише један или више начина прикључења.
Све системске анализе треба извршити у складу са критеријумима из важећих Правила за прикључење.

2 Садржај системског дела Студије прикључења
2.1. [bookmark: _Hlk117588612]Опис и карактеристике преносног система и дела дистрибутивног система којим управља оператор преносног система за анализирану годину, пре прикључења Објекта, кao и опис локације и основних електроенергетских карактеристика Објекта. 
2.2. Кратак опис методологије и програмских алата коришћених за израду Студије.
2.3. Опис модела за анализу устаљеног стања у складу са Правилима за прикључење на преносни систем. Полазна основа за формирање модела су регионални модели које треба ажурирати у складу са потребама системских анализа, уважавајући План развоја преносног система Србије и закључке важећих Студија прикључења.
2.4. На основу положаја Oбјекта у односу на постојећу и планирану преносну мрежу за анализирану годину треба одредити могућа места прикључења у складу са Правилима за прикључење на преносни систем или део дистрибутивног система којим управља оператор преносног система . 
2.5. Предмет анализа су режими дефинисани у Правилима за прикључење на преносни систем, уз уважавање утицаја суседних преносних система. На основу резултата анализа потребно је дефинисати начин прикључења у складу са Правилима за прикључење на преносни систем, а оцена утицаја Објекта у свакој варијанти, поређење режима пре и након прикључења Објекта, треба да се изврши на основу резултата следећих прорачуна:
2.5.1. Прорачун токова снага и напонских прилика
2.5.1.1. Губици у преносној мрежи Србије
2.5.1.2. Оптерећење далековода и трансформатора
2.5.1.3. Напонске прилике
2.5.2. Анализа сигурности испитивањем критеријума "N-1"
2.5.2.1. Оптерећење далековода и трансформатора
2.5.2.2. Напонске прилике
2.5.3. Прорачун индикативних вредности струја кратких спојева за једнополне и трополне кварове у ЕЕС Србије (према IEC 60909).
2.6. Анализе рада преносне мреже после прикључења Објекта треба да за дати прикључак дају одговор да ли је:
2.6.1. Неопходно појачање преносне мреже поред изградње прикључка Објекта (недостајућа инфраструктура), узимајући у обзир План развоја преносног система Србије као и важеће Студије прикључења;
2.6.2. Неопходна примена оперативних ограничења;
2.6.3. Неопходна примена ограничења одобрене снаге (снаге захтеване у месту прикључења).

3 Подлоге
3.1. Правила за прикључење
3.2. Потпун захтев за закључење Уговора о изради Студије прикључења Објекта са потврдом о комплетности
3.3. План развоја преносног система на који је дата сагласност АЕРС
3.4. Важеће Студије прикључења


ПРИЛOГ 2: Модел изјаве о прикључењу 

У складу са тачком 3.1 Процедуре за прикључење објеката на преносни систем и део дистрибутивног система којим управља оператор преносног система од 7. 11. 2023. године и Уговором о изради Студије прикључења _______________, који су подносилац захтева ________________ (у даљем тексту: Подносилац захтева) и Оператор преносног система закључили дана  ___________ године, који је код Оператора преносног система заведен под бројем ________________,  Подносилац захтева доставља следећу изјаву.

ИЗЈАВА О ПРИКЉУЧЕЊУ[footnoteRef:1] [1:  У случају да ова Изјава не буде потписана од стране овлашћеног лица и достављена у року од 10 дана од дана достављања системског дела Студије путем имејл адресе (при чему се дан достављања сматра дан упућивања системског дела Студије електронским путем на имејл адресу) или се у истом року изјасни да не прихвата понуђени начин прикључења, Уговор о изради Студије прикључења ________________ престаје да важи.] 


Системским делом Студије прикључења _________________ (у даљем тексту: Студија прикључења) који је достављен Подносиоцу захтева од стране Оператора преносног система дана ___________. године, дефинисан је следећи начини прикључења:
1. Начин прикључења  1

2. Начин прикључења  2.
Предуслов за прикључење ___________________на преносни систем у складу са резултатима Студије и дефинисаним начином прикључења је реализација изградње ______________________________________________________________ (у даљем тексту: Предуслов). 
Подносилац захтева је свестан да постоји могућност да у планираној години сагледаној Планом развоја преносног система не буде испуњен Предуслов, односно реализована изградња___________________________________________________________________.

Овим путем Подносилац захтева изјављује, неопозиво и безусловно:
· да се поступајући са пажњом доброг стручњака брижљиво упознао са садржином системског дела Студије прикључења, укључујући нарочито Предуслов и могућност да исти не буде испуњен у планираном року, и дефинисаним Начином прикључења, и 
· да прихвата Начин прикључења, што подразумева и прихватање ризика неиспуњења или одлагања испуњења Предуслова.
Имајући у виду да је упознат и да прихвата ризик неиспуњења или одлагања испуњења Предуслова, Подносилац захтева даље изјављује да нема, односно да се одриче било каквог захтева према оператору преносног система (укључујући, без ограничења, захтев за извршење чинидбе или захтев за накнаду штете) по основу или у вези евентуалног неиспуњења или одлагања испуњења Предуслова.
 
______________________________
Потпис овлашћеног лица и печат

